Odense Adresse-Contoirs Efterretninger, 1848-10-25
- Hr. C. K. foreslaaer i "Fædrelandet i Vinterens Løb at organisere en udstrakt Folkevæbning i Jylland og maaskee paa Fyen, hvilken han for Jylland anslaaer til henved 50,000 Mand (hvilket Antal Jyderne selv troe at kunne stille) og for Fyen i Forhold dertil. 60,000 Geværer, foruden dem, der bruges af Armeen, og Borgervæbningen, have vi til vor Disposition. Fornyes saa Krigen til Foraaret og Fjenden trænger op i Jylland - siger Forfatteren - saa trækker den sydlige jydske Befolkning sig op foran ham i Mellemjylland, saa langt det er fornødent, og forener sig med Befolkningen der, - og det vil beroe paa Fjendens Styrke og andre Omstændigheder, om de nordlige Egnes Befolkning behøver at rykke ned. Slige Folks Proviantering er ikke vanskelig. Vel ere de ingenlunde saa gode som regulaire Tropper, og de bør ikke, uden i alt Fald støttede af disse, levere et Slag; men de kunne omsværme Fjenden, de kunne ødelægge hans enkelte Afdelinger, afbryde hans Forbindelser, allarmere og udmatte ham; de kjende alle Lokaliteter og de slaae for Arne og Familie. Med saadanne Folk, sagde Wellington ifjor, at han vilde forsvare England. Hvor megen Møie kostede det ikke Preussens Armee i Sommer at overvinde de posenske Bønder, som slet ikke vare organiserede. J forrige Aarhundrede reddede den svenske bevæbnede Almue Sverrig. Og lad os kun agte paa Wrangel i Sommer. Med hvilken Ængstelse rykkede han ikke op, seende sig forsigtig og speidende om til alle Sider, i enhver Forsamling af nogle Bønder, eller nogle Embedsmænd, frygtede han for en Stempling, der satte ham i Uro, skjøndt han vidste, at Jylland slet ikke vilde gjøre Modstand. En Sandbaad, som løb ind til Kysten, bragte 4000 Md. i Allarm. Havde han seet bevæbnede Skarer, rykke op foran sig og omsværme hans Flanker, havde han vidst, at en talrig bevæbnet Befolkning vilde samle sig op mod Skanderborg, medens han tillige kunde angribes fra Fyen, da havde han maaskee ikke rørt sig over Kongeaaen. Havde han under saadanne Forhold trængt længere op, vilde det jo upaatvivlelig ogsaa været hans Undergang, eftersom han allerede nu havde været i stor Fare om han var bleven i Jylland blot nogle Dage længere; idet jo hans Korps i Sundeved da var blevet ødelagt, og hans Tilbagegang afskaaret. Ved en saadan almeen Bevæbning kunde vi nu styrke os betydeligt. Langt lettere kunne vi naturligviis faae en billig Fred naar vi staae med et stærkt Sværd i Haand, ei at tale om, at vi kunne gjøre os meere uafhængige af de andre Magter. Saaledes rustede kunne vi afvente Begivenhederne, der muligen kunne vende sig gunstigt for os. Derfor lad os freidig see fremad: Lad os tilraabe Rigsdagsmændene: Griber alle Midler til Fædrelandets Forsvar og Frelse! Gjører Regjeringen stærk, væbner Folket og styrker det til fremdeles at være frimodigt og udholdende, Folket har aldrig tabt Tilliden til sig selv eller Troen paa sin retfærdige Sag. Snart ville vi da befinde os i en saadan Stilling, at vi kunne tale et andet Sprog til de Kieltringer som martre vore Brødre i Slesvig. Og naar det saa er Tid at slaae, da lad os slaae med Klem! Vist er det vi da ville vinde Respekt og Deeltagelse hos Nationerne, og gjennem Nationerne maaskee større Deeltagelse hos Regjeringerne. Og høiere Bistand kommer den Uforsagte til Hjælp, der freidigt vil slaae for en retfærdig Sag.